**Colorado Avalanche** on yhdysvaltalainen ammattilaistason jääkiekkoseura, jonka kotikaupunki on Denver Coloradon osavaltiossa. Se kuuluu NHL:n Läntisen konferenssin Keskiseen divisioonaan. Avalanche on voittanut Stanley Cup -mestaruuden kolme kertaa, vuosina 1996, 2001 ja 2022. Avalanche on myös ainoa nykyisistä NHL-joukkueista, joka on voittanut jokaisen pelaamansa loppuottelusarjan.

Organisaatio perustettiin Quebecissa ja se toimi Quebec Nordiques -nimellä ennen muuttamistaan Coloradoon 1995. Kolmen mestaruuden lisäksi seura on voittanut divisioonan mestaruuden 11 kertaa. Colorado Avalanche on myös ainoa koko liigassa pelaavista seuroista, joka on voittanut Stanley Cupin ensimmäisellä kaudellaan NHL:ssä.

Ensimmäisen NHL-kautensa alusta kauden 1997–98 loppuun Avalanche pelasi kotiottelunsa McNichols Sports Arenassa, joka suljettiin vuonna 1999. Siitä asti seura on pelannut kaikki kotiottelunsa Pepsi Center -areenalla.

Colorado Avalanchen tunnetuin pelaaja on Joe Sakic, joka toimi kapteenina seuran kahdessa ensimmäisessä Stanley Cup-voitossa. Nykyisin Sakic toimii Avalanchen toimitusjohtajana. Muita tunnettuja pelaajia ovat Peter Forsberg, Patrick Roy, Adam Foote, Milan Hejduk, Gabriel Landeskog, Nathan MacKinnon, Mikko Rantanen ja Cale Makar.

Historia
--------

### Quebec Nordiques (1972–1995)

*Pääartikkeli: Quebec Nordiques*
Quebec Nordiques oli yksi ensimmäisiä WHA-liigan joukkueista, kun liiga aloitti toimintansa vuonna 1972. Nordiques pelasi WHA:ssa kaudet 1972–1979, jonka jälkeen se siirtyi NHL:ään. Seitsemän WHA-kauden aikana Nordiques voitti WHA-mestaruuspalkinnon, Avco World Trophyn kerran vuonna 1977. Lisäksi joukkue pelasi finaaleissa vuonna 1975.

Ensimmäisen seitsemän NHL-kauden aikana Nordiques menestyi kehnosti, ja siitä tuli liigan huonoiten menestyvimpiä joukkueita. Kausien 1987–88 ja 1991–92 aikana joukkue oli divisioonansa huonoin. Nordiques kuitenkin nappasi varaustilaisuuksissa kolme ykkösluokan pelaajaa vuosien 1989–1991 aikana, kun Mats Sundin, Owen Nolan ja Eric Lindros varattiin joukkueeseen. Lindros oli tehnyt kuitenkin jo aiemmin selväksi, ettei haluaisi pelata joukkueessa, eikä pukenut varaustilaisuudessa perinteen mukaan joukkueen paitaa ylleen, sen sijaan hän vain piteli sitä edessään. Lindros ei koskaan pelannut yhtään ottelua Nordiquesissa, ja hänet kaupattiin lopulta Philadelphia Flyersiin vaihdossa Peter Forsbergiin, Ron Hextalliin, Steve Duchesneen, Kerry Huffmaniin, Chris Simoniin, Mike Ricciin, kahteen varausvuoroon ja rahalliseen korvaukseen.

Viimeiset kolme kautta olivat Quebecille menestyksekkäitä, mutta pian seura alkoi kärsiä taloudellisista ongelmista. Quebec oli koko liigan pienin kaupunki, jolla oli oma NHL-joukkue. Lopulta joukkueen omistaja Marcel Aubut päätti anoa lupaa joukkueen siirtoon, ja toukokuussa 1995 organisaatio muutti Denverin kaupunkiin.

### Colorado Avalanche (1995–)

Patrick Roy, Menestyksekkäimmän uran NHL:ssä luonut maalivahti pelasi joukkueessa vuosina 1995–2003.
Organisaatio pelasi ensimmäisen NHL-ottelunsa McNichols Sports Arenalla 6. lokakuuta 1995 Detroit Red Wingsiä vastaan. Avalanche voitti pelin numeroin 3–2. Kapteeni Joe Sakicin, hyökkääjä Peter Forsbergin, puolustaja Adam Footen sekä päävalmentaja Marc Crawfordin johdolla menestyvä Avalanche sai huipputason vahvistuksen joukkueeseensa, kun Montreal Canadiensin maalivahti Patrick Roy siirtyi joukkueeseen 6. joulukuuta pelaajakaupan kautta. Avalanche sai hänen lisäkseen hyökkääjä Mike Keanen, kun Canadiensiin siirtyivät maalivahti Jocelyn Thibault sekä hyökkääjät Martin Ručínský ja Andrei Kovalenko.

Runkosarjan päättyessä Avalanche oli voittanut pelaamastaan 82:sta ottelusta 47 ja hävinnyt 25. Muut 10 peliä olivat päättyneet tasalukemin. Yhteensä joukkueella oli peleistä kertynyt 104 pistettä. Avalanche myös voitti divisioonansa ja oli 2. sijalla koko läntisen konferenssin joukkueista. Avalanche selvitti tiensä loppuottelusarjaan, jossa vastaan asettui myös ensimmäistä kertaa pudotuspeleihin historiansa aikana selvinnyt Florida Panthers, joka kuitenkin hävisi ottelusarjan 4–0. 
100 peliminuutin jälkeen puolustaja Uwe Krupp laukoi kiekon maaliin ja ratkaisi seuralle sen ensimmäisen Stanley Cup -mestaruuden. Pudotuspeleissä joukkueen paras pelaaja oli kapteeni Joe Sakic tehopisteillä 18+16=34. Lisäksi hän voitti pudotuspelien parhaan pelaajan palkinnon, Conn Smythe Trophyn. 
Stanley Cup oli myös Denverin kaupungille ensimmäinen huippu-urheilussa saavutettu palkinto. Avalanchesta tuli myös toinen WHA-liigassa pelannut joukkue, joka on myöhemmin voittanut mestaruuden. Stanley Cup -voiton ansiosta Aleksei Gusarov, Valeri Kamenski ja Peter Forsberg liittyivät Kolmen kullan klubin jäseniksi.

Kaudella 1996–97 Avalanche voitti jälleen oman divisioonansa ja Presidents' Trophyn, joka annetaan eniten pisteitä runkosarjassa saavuttaneelle joukkueelle. Konferenssin finaaleissa Detroit Red Wings kuitenkin pudotti Coloradon jatkosta otteluvoitoin 4–2. Red Wings voitti lopulta mestaruuden Philadelphia Flyersia vastaan otteluvoitoin 4–0.

Kaudella 1997–98 joukkue voitti jälleen kerran divisioonansa 95 pisteellä. Naganon talviolympialaisissa pelasi peräti kymmenen Avalanche-pelaajaa, ja lisäksi Kanadan maajoukkueen päävalmentajana toimi Avalanchen päävalmentaja Marc Crawford. Milan Hejduk oli mukana voittamassa olympiakultaa, Aleksei Gusarov ja Valeri Kamenski voittivat hopeamitalin ja Jari Kurri oli mukana voittamassa olympiapronssia. 
Kesäkuussa 1998 päävalmentajaksi vaihtui Bob Hartley.

Kaudella 1998–99, jolloin Nashville Predators siirtyi liigaan, NHL uudisti divisiooniaan ja Avalanche siirrettiin luoteisen divisioonan joukkueeksi. Coloradon uusi kausi alkoi tahmealla alulla, mutta runkosarjan päätyttyä joukkue oli divisioonansa paras. Samalla kaudella joukkueen voittoputki kasvoi seuran historian suurimmaksi, kun joukkue voitti 12 peliä putkeen. Joukkue pelasi jälleen pudotuspeleissä, mutta hävisi konferenssifinaaleissa Dallas Starsille, joka voitti kauden päätteeksi mestaruuden.

Kaudella 1999–00 Avalanche pelasi ensimmäistä kertaa uudessa kotihallissaan Pepsi Centerissä. Halli maksoi yhteensä 160 miljoonaa dollaria. Ensimmäinen joukkueen pelaaja, joka onnistui maalinteossa uudessa kotihallissa oli Milan Hejduk. Ottelu pelattiin Boston Bruinsia vastaan, ja Avalanche voitti ottelun lukemin 2–1. Kaudella joukkue pelasi jälleen pudotuspeleissä, mutta Dallas Stars kaatoi joukkueen jälleen konferenssifinaaleissa.

Kaudella 2000–01 Avalanche isännöi liigan 51. tähdistöottelua kotihallissaan. Ottelussa Joe Sakic pelasi Pohjois-Amerikan joukkueessa, ja toisessa joukkueessa pelasivat Milan Hejduk ja Peter Forsberg. 
Kauden päätteeksi Colorado juhli toisen kerran Stanley Cup -mestaruutta. 

Coloradon Stanley Cup -mestaruusbannerit, jotka roikkuvat Pepsi Centerin katossa.

Logot
-----

### Quebec Nordiques (WHA)

* 1972–1979 1972–1979

### Quebec Nordiques

* 1979–1985 1979–1985
* 1985–1995 1985–1995

### Colorado Avalanche

* 1995–1999 1995–1999
* 1999– 1999–

Joukkue kaudella 2023–2024
--------------------------

Mikko Rantanen oli mukana voittamassa vuoden 2022 Stanley Cupia.

| Colorado Avalanche kaudella 2023–2024 |
| --- |
| Kokoonpano | Valmentajat |
| **Maalivahdit*** 60  Suomi Justus Annunen
* 39  Tšekki Pavel Francouz
* 40  Venäjä Aleksandr Georgijev
* 50  Venäjä Ivan Prosvetov

**Puolustajat*** 49  Kanada Samuel Girard
* 3  Yhdysvallat Jack Johnson
* 82  Yhdysvallat Caleb Jones
* 8  Kanada Cale Makar **(A)**
* 70  Yhdysvallat Sam Malinski
* 42  Yhdysvallat Josh Manson
* 7  Kanada Devon Toews
* 2  Kanada Sean Walker
 |  | **Hyökkääjät*** 11  Kanada Andrew Cogliano
* 20  Yhdysvallat Ross Colton
* 27  Kanada Jonathan Drouin
* 12  Yhdysvallat Brandon Duhaime
* 93  Kanada Jean-Luc Foudy
* 94  Suomi Joel Kiviranta
* 92  Ruotsi Gabriel Landeskog **(C)**
* 62  Suomi Artturi Lehkonen
* 29  Kanada Nathan MacKinnon **(A)**
* 37  Yhdysvallat Casey Mittelstadt
* 13  Venäjä Valeri Nitšuškin
* 25  Kanada Logan O’Connor
* 9  Yhdysvallat Zach Parise
* 26  Tšekki Ondrej Pavel
* 96  Suomi Mikko Rantanen **(A)**
* 15  Venäjä Jakov Trenin
* 14  Yhdysvallat Chris Wagner
* 28  Yhdysvallat Miles Wood
 |  | **Päävalmentaja*** Jared Bednar

---

Selitykset* **(C)** Kapteeni
* **(A)** Varakapteeni

---

Lähde: Eliteprospects *eliteprospects.com*.  Päivitetty: 7. maaliskuuta 2024 |

### Joukkueenjohto

* **Päävalmentaja:** Jared Bednar Kanada
* **Apuvalmentaja:** Ray Bennett Kanada
* **Apuvalmentaja:** Nolan Pratt Kanada
* **Maalivahtivalmentaja:** Jussi Parkkila Suomi
* **Videovalmentaja:**: Brett Heimlich Kanada
* **Fysiikkavalmentaja:** Casey Bond Yhdysvallat
* **Kehitysvalmentaja (maalivahdit):**: Peter Budaj Slovakia
* **Kehitysvalmentaja:**: Steven Reinprecht Kanada
* **Taitovalmentaja:**: Shawn Allard Kanada
* **Huoltopäällikkö:** J.C. Ihrig Yhdysvallat
* **Jääkiekkotoiminnanjohtaja:** Joe Sakic Kanada
* **Toimitusjohtaja:** Chris MacFarland Yhdysvallat
* **Apulaistoimitusjohtaja:** Craig Billington Kanada
* **Apulaistoimitusjohtaja:** Kevin McDonald Yhdysvallat
* **Pelaajakehitysjohtaja:** Brian Willsie Kanada
* **Kykyjenetsinnänjohtaja:** Brad Smith Kanada
* **Amatöörien kykyjenetsinnän johtaja:** Wade Klippenstein Kanada
* **Euroopan kykyjenetsinnän johtaja:** Joni Lehto Suomi
* **Omistaja:** Stan Kroenke Yhdysvallat

### Kapteenit

* Kanada Joe Sakic 1995–2009
* Kanada Adam Foote 2009–2011
* Tšekki Milan Hejduk 2011–2012
* Ruotsi Gabriel Landeskog 2012–

Jäädytetyt numerot
------------------

* **19** Kanada Joe Sakic
* **21** Ruotsi Peter Forsberg
* **23** Tšekki Milan Hejduk
* **33** Kanada Patrick Roy
* **52** Kanada Adam Foote
* **77** Kanada Raymond Bourque
* **99** KanadaYhdysvallat Wayne Gretzky (numero jäädytetty koko liigassa)

Lähteet
-------

1. ↑  Kausiopas 2008.  *Pro Hockey*, syyskuu 2008, nro 7, s. 30.  Egmont.

Aiheesta muualla
----------------

* Colorado Avalanchen kotisivut
* Suomalaiset Colorado Avalanche pelaajat, nhlfinns.com
* Colorado Avalanchen tulokset

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
National Hockey League |
| --- |
|  |
| 

|  |  |
| --- | --- |
| Läntinen konferenssi | Itäinen konferenssi |
| 

| * n
* k
* m
 Tyynenmeren divisioona |
| --- |
|  |
| Anaheim Ducks |
|  |
| Calgary Flames |
|  |
| Edmonton Oilers |
|  |
| Los Angeles Kings |
|  |
| San Jose Sharks |
|  |
| Seattle Kraken |
|  |
| Vancouver Canucks |
|  |
| Vegas Golden Knights |

 | 

| * n
* k
* m
 Keskinen divisioona |
| --- |
|  |
| Arizona Coyotes |
|  |
| Chicago Blackhawks |
|  |
| Colorado Avalanche |
|  |
| Dallas Stars |
|  |
| Minnesota Wild |
|  |
| Nashville Predators |
|  |
| St. Louis Blues |
|  |
| Winnipeg Jets |

 | 

| * n
* k
* m
 Atlantin divisioona |
| --- |
|  |
| Boston Bruins |
|  |
| Buffalo Sabres |
|  |
| Detroit Red Wings |
|  |
| Florida Panthers |
|  |
| Montreal Canadiens |
|  |
| Ottawa Senators |
|  |
| Tampa Bay Lightning |
|  |
| Toronto Maple Leafs |

 | 

| * n
* k
* m
 Metropolien divisioona |
| --- |
|  |
| Carolina Hurricanes |
|  |
| Columbus Blue Jackets |
|  |
| New Jersey Devils |
|  |
| New York Islanders |
|  |
| New York Rangers |
|  |
| Philadelphia Flyers |
|  |
| Pittsburgh Penguins |
|  |
| Washington Capitals |

 |

 |

 |